10.1 สรุปฐานะการเงินและผลการดำเนินงานในระยะ 3 ปีที่ผ่านมา

(หน่วย: พันบาท)

+--------------------------------+---------+---+--------+---+---------+---+
| ข้อมูลทางการเงิน                  | 2555    |   | 2554   |   | 2553    |   |
|                                |         |   |        |   |         |   |
|                                |         |   |        |   | ปร      |   |
|                                |         |   |        |   | ับปรุงใหม่ |   |
+--------------------------------+---------+---+--------+---+---------+---+
| สินทรัพย์รวม                      | 6,      |   | 6,6    |   | 6,      |   |
|                                | 974,344 |   | 09,705 |   | 988,715 |   |
+--------------------------------+---------+---+--------+---+---------+---+
| หนี้สินรวม                        | 4,      |   | 4,1    |   | 6,      |   |
|                                | 621,841 |   | 25,654 |   | 126,972 |   |
+--------------------------------+---------+---+--------+---+---------+---+
| ทุนจดทะเบียนเรียกชำระแล้ว          | 2,      |   | 2,4    |   | 1,      |   |
|                                | 751,467 |   | 66,492 |   | 251,200 |   |
+--------------------------------+---------+---+--------+---+---------+---+
| ส่วนของผู้ถือหุ้น                    | 2,      |   | 2,4    |   | 861,743 |   |
|                                | 352,504 |   | 84,051 |   |         |   |
+--------------------------------+---------+---+--------+---+---------+---+
| รายได้จากการประกอบกิจการโรงแรม   | 908,898 |   | 7      |   | 681,369 |   |
|                                |         |   | 43,552 |   |         |   |
+--------------------------------+---------+---+--------+---+---------+---+
| รายได้จากการขายอสังหาริมทรัพย์      | 29,309  |   | 89,455 |   | 90,917  |   |
+--------------------------------+---------+---+--------+---+---------+---+
| รายได้รวม                       | 993,724 |   | 8      |   | 811,151 |   |
|                                |         |   | 89,167 |   |         |   |
+--------------------------------+---------+---+--------+---+---------+---+
| กำไร (ขาดทุน) สุทธิ               | (4      |   | 4      |   | 733,748 |   |
|                                | 16,523) |   | 07,017 |   |         |   |
+--------------------------------+---------+---+--------+---+---------+---+
| อัตราการเติบโต (%)               |         |   |        |   |         |   |
+--------------------------------+---------+---+--------+---+---------+---+
| สินทรัพย์รวม                      | 5.5%    |   | -5.4%  |   | 1.8%    |   |
+--------------------------------+---------+---+--------+---+---------+---+
| รายได้จากการประกอบกิจการโรงแรม   | 22.2%   |   | 9.1%   |   | 1.5%    |   |
+--------------------------------+---------+---+--------+---+---------+---+
| รายได้จากการขายอสังหาริมทรัพย์      | -67.2%  |   | -1.6%  |   | 213.8%  |   |
+--------------------------------+---------+---+--------+---+---------+---+
| รายได้รวม                       | 11.8%   |   | 9.6%   |   | 28.2%   |   |
+--------------------------------+---------+---+--------+---+---------+---+
| ส่วนของผู้ถือหุ้น                    | -5.3%   |   | 188.3% |   | 449.6%  |   |
+--------------------------------+---------+---+--------+---+---------+---+
| อัตราส่วนทางการเงิน               |         |   |        |   |         |   |
|                                |         |   |        |   |         |   |
| อัตราส                          |         |   |        |   |         |   |
| ่วนแสดงความสามารถในการหากำไร(%) |         |   |        |   |         |   |
+--------------------------------+---------+---+--------+---+---------+---+
| อัตรากำไรขั้นต้น                   | 62.9%   |   | 59.5%  |   | 56.9%   |   |
+--------------------------------+---------+---+--------+---+---------+---+
| อัตรากำไรสุทธิ                    | -41.9%  |   | 45.8%  |   | 90.5%   |   |
+--------------------------------+---------+---+--------+---+---------+---+
| อัตราผลตอบแทนผู้ถือหุ้น              | -17.2%  |   | 24.3%  |   | 144.1%  |   |
+--------------------------------+---------+---+--------+---+---------+---+
| อัตราผลตอบแทนจากสินทรัพย์          | -6.1%   |   | 6.0%   |   | 10.6%   |   |
+--------------------------------+---------+---+--------+---+---------+---+
| อัตราส่วนวิเคราะห์นโยบายทางการเงิน  | 0.55    |   | 1.08   |   | 0.55    |   |
|                                |         |   |        |   |         |   |
| อัตราส่วนสภาพคล่อง                |         |   |        |   |         |   |
+--------------------------------+---------+---+--------+---+---------+---+
| อัตราส่วนหนี้สินต่อส่วนของผู้ถือหุ้น       | 1.96    |   | 1.66   |   | 7.11    |   |
+--------------------------------+---------+---+--------+---+---------+---+
| อัตราส่วนหนี้เงินกู้ยืมต่อส่วนของผู้ถือหุ้น   | 1.33    |   | 1.34   |   | 5.96    |   |
+--------------------------------+---------+---+--------+---+---------+---+
| ข้อมูลต่อหุ้น (บาท)                 |         |   |        |   |         |   |
+--------------------------------+---------+---+--------+---+---------+---+
| มูลค่าตามบัญชีต่อหุ้น                 | 0.85    |   | 1.01   |   | 0.69    |   |
+--------------------------------+---------+---+--------+---+---------+---+
| กำไรสุทธิต่อหุ้น 1                  | (0.15)  |   | 0.27   |   | 0.59    |   |
+--------------------------------+---------+---+--------+---+---------+---+
| อัตราส่วนราคาตลาดต่อกำไรสุทธิ 1     | (8.94)  |   | 4.22   |   | 6.04    |   |
+--------------------------------+---------+---+--------+---+---------+---+
| เงินปันผลต่อหุ้น                    | -       |   | -      |   | -       |   |
+--------------------------------+---------+---+--------+---+---------+---+

หมายเหตุ : 1 จำนวนหุ้นที่ใช้คำนวณจากจำนวนถัวเฉลี่ยถ่วงน้ำหนักของหุ้นสามัญที่เรียกชำระแล้ว

  10.2 คำอธิบายและการวิเคราะห์ฐานะการเงินและผลการดำเนินงาน

10.2.1 สรุปผลการดำเนินงานที่ผ่านมา

บริษัท แกรนด์ แอสเสท โฮเทลส์ แอนด์ พรอพเพอร์ตี้ จำกัด (มหาชน) และบริษัทย่อย
(กลุ่มบริษัทฯ) ขอชี้แจงผลการดำเนินงานสำหรับปี 2555 งบการเงินรวมมีผลขาดทุนสุทธิ 416.5
ล้านบาท ซึ่งลดลง 823.5 ล้านบาท หรือร้อยละ 202 จากกำไรสุทธิ 407.0 ล้านบาท ในปี 2554
ส่วนงบการเงินเฉพาะกิจการนั้น แสดงผลการดำเนินงานขาดทุนสุทธิ 339.2 ล้านบาท ซึ่งเพิ่มขึ้น
230.8 ล้านบาท หรือร้อยละ 213 จากขาดทุนสุทธิ 108.5 ล้านบาท ในปี 2554
ปัจจัยซึ่งส่งผลกระทบต่อผลการดำเนินงานที่เปลี่ยนแปลงจากปีก่อนอย่างมีสาระสำคัญล้วนเป็นผลสืบเนื่องมาจากการลดลงของกำไรที่ได้รับการปลดหนี้เงินต้นจากการชำระหนี้จำนวน
893.1 ล้านบาทที่เกิดขึ้นในไตรมาสที่ 3 ปี2554
ในขณะที่ส่วนธุรกิจพัฒนาอสังหาริมทรัพย์ของบริษัทฯมีรายจ่ายที่เพิ่มขึ้นจำนวน 60.2 ล้านบาท
แม้ว่าผลประกอบการธุรกิจโรงแรมของกลุ่มบริษัท (EBITDA) จะดีขึ้นมากกว่าปีก่อนจำนวน 71
ล้านบาท รวมทั้งการลดลงของดอกเบี้ยจ่ายซึ่งจำนวน 56.6 ล้านบาท
ได้ถูกบันทึกเป็นต้นทุนการก่อสร้างของโครงการพัฒนาอสังหาริมทรัพย์ที่กำลังดำเนินการก่อสร้าง
และที่เหลือจากการลดลงของหนี้เงินกู้ภายหลังการชำระหนี้ในไตรมาสที่ 3
ของปีก่อนดังรายละเอียดข้างล่างนี้

1.  รายได้จากธุรกิจโรงแรมและอสังหาริมทรัพย์

ปี 2555 กลุ่มบริษัทฯ มีรายได้รวม จำนวน 993.7 ล้านบาท และเพิ่มขึ้น 104.6 ล้านบาท
หรือร้อยละ12 เมื่อเทียบกับปี 2554 (สำหรับบริษัท ฯ มีจำนวน 700.9 ล้านบาท และเพิ่มขึ้น
39.0 ล้านบาท หรือร้อยละ 6) โดยรายได้รวมประกอบด้วย รายได้จากธุรกิจโรงแรม 908.9
ล้านบาท หรือคิดเป็นสัดส่วนร้อยละ 91.5 ของรายได้รวม รายได้จากธุรกิจพัฒนาอสังหาริมทรัพย์
29.3 ล้านบาท หรือคิดเป็นร้อยละ 2.9 ของรายได้รวม และรายได้อื่นๆ 55.5 ล้านบาท
หรือคิดเป็นร้อยละ 4.5 ของรายได้รวม ดังรายละเอียดดังนี้

1.1 รายได้จากการประกอบกิจการโรงแรม

รายได้จากการประกอบกิจการโรงแรมของกลุ่มบริษัทฯ ในปี 2555 มีจำนวน 908.9 ล้านบาท
เพิ่มขึ้น 165.3 ล้านบาท หรือร้อยละ 22 เมื่อเทียบกับปี 2554 (สำหรับบริษัทฯ คือโรงแรมเดอะ
เวสทิน แกรนด์ สุขุมวิท มีจำนวน 560.4 ล้านบาท เพิ่มขึ้น 125.7 ล้านบาท หรือร้อยละ 29)
อันเป็นผลเนื่องจากอัตราการเข้าพักในธุรกิจโรงแรมของกลุ่มบริษัทฯดีขึ้นโดยปราศจากผลกระทบจากมหาอุทกภัยเมื่อเทียบกับปีก่อน

1.2 รายได้จากธุรกิจอสังหาริมทรัพย์

รายได้จากธุรกิจอสังหาริมทรัพย์
ซึ่งรับรู้รายได้ทั้งจำนวนตามเกณฑ์การโอนกรรมสิทธิ์ห้องชุดให้แก่ผู้ซื้อแล้วของกลุ่มบริษัทฯ ในปี 2555
นี้ มีการรับรู้รายได้ จำนวน 29.3 ล้านบาท และลดลง 60.1 ล้านบาท หรือร้อยละ 67
เมื่อเทียบกับปี 2554 (สำหรับบริษัทฯ มีการรับรู้รายได้ฯจำนวน 29.3 ล้านบาท และลดลง 60.1
ล้านบาท หรือร้อยละ 67 เช่นกัน)
เนื่องจากมีการโอนกรรมสิทธิ์ห้องชุดอย่างละหลังของโครงการหัวหิน บลูลากูน และโครงการเดอะ
เทรนด์ดี้ ที่เหลืออยู่ให้แก่ลูกค้าในระหว่างไตรมาสที่สองของปี 2555นี้

1.3 รายได้อื่น

รายได้อื่นของกลุ่มบริษัทฯสำหรับปี 2555 ลดลง 0.3 ล้านบาท หรือร้อยละ 1 เมื่อเทียบกับปีก่อน
(สำหรับบริษัทฯ ลดลง 26.4 ล้านบาทหรือร้อยละ 22) โดยส่วนใหญ่เป็นการลดลงของรายได้อื่นๆ
ในธุรกิจโรงแรม โดยเฉพาะรายได้ค่าธรรมเนียมและอื่นๆ จำนวน 1.2 ล้านบาท
การลดลงของกำไรจากการขายสินทรัพย์จำนวน 4.5 ล้านบาท
ในขณะที่ดอกเบี้ยรับจากเงินฝากธนาคารที่มีภาระค้ำประกันและข้อจำกัดในการเบิกใช้ เพิ่มขึ้น 5.4
ล้านบาท ส่วนดอกเบี้ยรับจากบริษัทย่อยลดลง จำนวน 30.2 ล้านบาท
เนื่องจากเงินให้กู้ยืมแก่บริษัทย่อยลดลง

2.  ต้นทุนและค่าใช้จ่ายในการขายและบริหาร และอื่นๆ

ต้นทุนและค่าใช้จ่ายรวมของกลุ่มบริษัทฯ สำหรับปี 2555 เพิ่มขึ้น 104.4 ล้านบาท หรือร้อยละ9
เมื่อเทียบกับปีก่อน (สำหรับบริษัทฯ เพิ่มขึ้น 197.6 ล้านบาท หรือร้อยละ 30)
โดยมีรายละเอียดดังนี้

2.1 ต้นทุนการขายประกอบกิจการโรงแรม

ต้นทุนการขายประกอบกิจการโรงแรมของกลุ่มบริษัทฯ เพิ่มขึ้น 41.9 ล้านบาท หรือร้อยละ 15
เมื่อเทียบกับปีก่อน (สำหรับบริษัทฯ เพิ่มขึ้น 26.6 ล้านบาท หรือร้อยละ 16)
โดยเป็นผลจากรายได้ที่เพิ่มขึ้นดังที่กล่าวไว้ในข้อ 1.1

2.2 ต้นทุนการขายอสังหาริมทรัพย์

ต้นทุนการขายอสังหาริมทรัพย์ของกลุ่มบริษัทฯ จากการที่มีการรับรู้รายได้ในปีนี้ ลดลง 32.4
ล้านบาท หรือร้อยละ 52 เมื่อเทียบกับปีก่อน (สำหรับบริษัท ฯ ลดลง 32.4 ล้านบาท หรือร้อยละ
52 เช่นกัน) ทั้งนี้เป็นผลเนื่องจากเหตุผลดังที่กล่าวไว้ในข้อ 1.2

2.3 ค่าใช้จ่ายในการขายและบริหาร

ค่าใช้จ่ายในการขายและบริหารของกลุ่มบริษัทฯ เพิ่มขึ้น 108.8 ล้านบาท หรือร้อยละ 18.8
เมื่อเทียบกับปีก่อน (สำหรับบริษัทฯ เพิ่มขึ้น 191.4 ล้านบาท หรือร้อยละ 56)
โดยส่วนใหญ่เป็นการการเพิ่มขึ้นในรายจ่ายที่เกี่ยวกับธุรกิจพัฒนาอสังหาริมทรัพย์ จำนวน 60.2
ล้านบาท อันได้แก่
การเพิ่มขึ้นของค่าใช้จ่ายการตลาดและส่งเสริมการขายในการเปิดการขายใหม่ของโครงการไฮด์
สุขุมวิท บริเวณปากซอยสุขุมวิท 13 ของบริษัทฯ ซึ่งประกอบด้วยค่าการตลาดและส่งเสริมการขาย
จำนวน 32.6 ล้านบาท ค่านายหน้าการขาย จำนวน 20.0 ล้านบาท
การเพิ่มขึ้นของเงินสำรองค่าชดเชยความเสียหายแก่ลูกค้าเก่าของโครงการก่อนหน้านี้ จำนวน
47.9 ล้านบาท
การตั้งเพิ่มสำรองค่าชดเชยความเสียหายการก่อสร้างแก่ผู้รับเหมารายหนึ่งเนื่องจากปฏิบัติผิดเงื่อนไขสัญญาว่าจ้างในโครงการพัฒนาอสังหาริมทรัพย์-ธุรกิจโรงแรมแห่งหนึ่ง
จำนวน 52.6 ล้านบาท การตั้งเพิ่มสำรองค่าชดเชยความเสียหายจากคดีฟ้องร้อง จำนวน 11.5
ล้านบาท ในขณะที่ค่าใช้จ่ายบริหารการขายและบริหารอื่นๆ ลดลง จำนวน 14.2 ล้านบาท
รวมทั้งมีการลดลงในผลขาดทุนจากการด้อยค่าของสินทรัพย์ จำนวน 63.6 ล้านบาท
และเงินชดเชยค่าเสียหายให้แก่ลูกค้าและอื่นๆ จำนวน 26.6 ล้านบาท ของบริษัทย่อยแห่งหนึ่ง
นอกจากนี้รายจ่ายในการขายและบริหารที่สัมพันธ์กับรายได้ของธุรกิจโรงแรมเพิ่มขึ้น จำนวน 48.6
ล้านบาท อันได้แก่ การเพิ่มขึ้นในรายจ่ายด้านการตลาด พลังงานและบำรุงรักษา จำนวน 22.0
ล้านบาท การเพิ่มขึ้นในรายจ่ายเงินเดือนและสวัสดิการพนักงาน จำนวน 13.4 ล้านบาท
การเพิ่มขึ้นในค่าบริหารจัดการโรงแรมจำนวน 9.6 ล้านบาท รวมทั้งการเพิ่มขึ้นในด้านค่าประกันภัย
ภาษีโรงเรือนและอื่นๆ จำนวน 3.6 ล้านบาทตามลำดับ

2.4 ค่าเสื่อมราคาและค่าตัดจำหน่าย

ค่าเสื่อมราคาและค่าตัดจำหน่ายของกลุ่มบริษัทฯ ในปี 2555 ลดลง 13.9 ล้านบาท หรือร้อยละ 7
เมื่อเทียบกับปี 2554 (บริษัทฯ เพิ่มขึ้น 12.0 ล้านบาท หรือร้อยละ 15)
ทั้งนี้เป็นผลเนื่องมาจากสินทรัพย์ประเภทอุปกรณ์ดำเนินงานในธุรกิจโรงแรมของบริษัทย่อย
ได้มีการคิดค่าเสื่อมราคาหมดสิ้นแล้วเป็นส่วนใหญ่

3.  ค่าใช้จ่ายทางการเงิน

ค่าใช้จ่ายทางการเงินของกลุ่มบริษัทฯ เมื่อเทียบกับปีก่อนลดลง 70.3 ล้านบาท หรือร้อยละ 28
(สำหรับ บริษัทฯลดลง 62.2 ล้านบาท หรือร้อยละ 25) เป็นผลเนื่องเนื่องจากดอกเบี้ยจำนวน
56.6 ล้านบาท
ได้ถูกบันทึกเป็นส่วนหนึ่งของต้นทุนการก่อสร้างของโครงการพัฒนาอสังหาริมทรัพย์ที่กำลังดำเนินการก่อสร้างและที่เหลือเป็นผลจากการลดลงของยอดหนี้เงินกู้ภายหลังการชำระหนี้เงินกู้ดังที่กล่าวไว้ข้างต้น

10.2.2 ฐานะการเงิน

  1. สินทรัพย์

สินทรัพย์รวมของกลุ่มบริษัทฯ ณ 31 ธันวาคม 2555 มีจำนวน 6,974.3 ล้านบาท เพิ่มขึ้น 364.6
ล้านบาท หรือร้อยละ 5.5 เมื่อเทียบกับสินทรัพย์รวม จำนวน 6,609.7 ล้านบาท ณ สิ้นปีที่แล้ว
โดยส่วนใหญ่เป็นการเพิ่มขึ้นในสินทรัพย์หมุนเวียนจำนวน 440.8 ล้านบาท
ในขณะที่สินทรัพย์ไม่หมุนเวียนลดลงจำนวน 76.2 ล้านบาท โดยมีรายละเอียดสินทรัพย์ต่างๆ ดังนี้

-   การเพิ่มขึ้นในสินทรัพย์หมุนเวียน จำนวน 440.8 ล้านบาท
    ส่วนใหญ่เป็นการเพิ่มขึ้นในสินทรัพย์ประเภท ต้นทุนการพัฒนาอสังหาริมทรัพย์ จำนวน 301.5
    ล้านบาท และเงินจ่ายล่วงหน้าค่าก่อสร้างในสินทรัพย์หมุนเวียนอื่น จำนวน 135.3 ล้านบาท
    ซึ่งล้วนเป็นผลสืบเนื่องจากโครงการไฮด์ สุขุมวิท
    ซึ่งอยู่ระหว่างดำเนินการก่อสร้างภายหลังการเปิดตัวโครงการใหม่เมื่อเดือนพฤษภาคม ปี
    2555 ดังที่กล่าวไว้ในหัวข้อก่อนหน้านี้ข้างต้น

-   การลดลงในสินทรัพย์ไม่หมุนเวียนจำนวน 76.2 ล้านบาท
    ส่วนใหญ่เป็นการลดลงในสินทรัพย์ประเภทดังต่อไปนี้

-   ที่ดิน อาคารและอุปกรณ์ จำนวน 59.7 ล้านบาท
    เนื่องจากมีการลงทุนเพิ่มในการซื้อทรัพย์สินอุปกรณ์ตกแต่งและเครื่องใช้ในการดำเนินงานรวมทั้งการปรับปรุงห้องจัดเลี้ยงของโรงแรม
    จำนวน 116.0 ล้านบาท และมีการตัดค่าเสื่อมราคาประจำปีจำนวน 175.6 ล้านบาท
    ดังที่กล่าวไว้ในหมายเหตุประกอบงบการเงินที่ 13 ของงบการเงินประจำปี 2555 สิ้นสุดวันที่
    31 ธันวาคม 2555 นี้

-   ส่วนที่เหลือจำนวน 31.6 ล้านบาท เป็นการลดลงในสินทรัพย์ไม่หมุนเวียนประเภท
    อสังหาริมทรัพย์เพื่อการลงทุน จำนวน 6.1 ล้านบาท สินทรัพย์ไม่มีตัวตน จำนวน 7.6
    ล้านบาท และสิทธิการเช่า จำนวน 2.9 ล้านบาท ส่วนใหญ่เนื่องจากการตัดจำหน่ายประจำปี
    และการลดลงในเงินค่าประกันความเสียหาย จำนวน 15 ล้านบาท
    เนื่องจากการรับชำระคืนในระหว่างปีดังที่กล่าวไว้ในหมายเหตุประกอบงบการเงินที่ 12, 14,
    16 และ 15 ของงบการเงินประจำปี 2555 สิ้นสุดวันที่ 31 ธันวาคม 2555 นี้ตามลำดับ

-   ในขณะที่สินทรัพย์ไม่หมุนเวียนประเภทเงินฝากธนาคารที่มีภาระค้ำประกันและข้อจำกัดในการเบิกใช้มีจำนวนเพิ่มขึ้น
    6.2 ล้านบาท
    เนื่องจากเงินเพิ่มจากเงินมัดจำและเงินดาวน์รับจากการขายห้องชุดโครงการพัฒนาอสังหาริมทรัพย์ที่อยู่ระหว่างการก่อสร้างดังที่กล่าวข้างต้นได้ถูกนำฝากเข้าบัญชีนี้ภายใต้เงื่อนไขที่ตกลงกับธนาคารผู้ให้กู้เพื่อการจ่ายเงินต้นและดอกเบี้ยเงินกู้ยืมดังที่กล่าวไว้ในหมายเหตุประกอบงบการเงินที่
    10 ของงบการเงินประจำปี 2555 และการเพิ่มขึ้นในสินทรัพย์ไม่หมุนเวียนอื่นจำนวน 9
    ล้านบาท ส่วนใหญ่เนื่องจากเงินมัดจำอื่นๆ ในธุรกิจโรงแรม

2. หนี้สินรวม

ณ สิ้นปี 2555 หนี้สินรวมของบริษัทฯ มีจำนวน 4,621.8 ล้านบาท เพิ่มขึ้น 496.2 ล้านบาท
หรือคิดเป็นร้อยละ 12 จากจำนวน 4,125.7 ล้านบาท ณ สิ้นปี 2554
ส่วนใหญ่เป็นการเพิ่มขึ้นในหนี้สินหมุนเวียนประเภทดังต่อไปนี้

1.  เจ้าหนี้การค้าและเจ้าหนี้อื่นเพิ่มขึ้น จำนวน 210.5 ล้านบาท
    ซึ่งประกอบด้วยการเพิ่มขึ้นในเจ้าหนี้ค่าก่อสร้าง จำนวน 131.0 ล้านบาท
    การเพิ่มขึ้นในค่าใช้จ่ายค้างจ่ายจำนวน 111.9 ล้านบาท
    จากรายจ่ายที่เกี่ยวข้องกับโครงการไฮด์ สุขุมวิท อันได้แก่
    การตั้งสำรองค่าชดเชยความเสียหายแก่ลูกค้าเก่าในโครงการก่อนหน้านี้ จำนวน 47.9
    ล้านบาท ค่าธรรมเนียมนายหน้าการขายค้างจ่าย จำนวน 13.7 ล้านบาท
    อันเป็นผลสืบเนื่องจากการก่อสร้างโครงการไฮด์ สุขุมวิท ดังที่กล่าวข้างต้น
    รวมถึงการตั้งสำรองค่าชดเชยความเสียหายการก่อสร้างแก่ผู้รับเหมารายหนึ่งเนื่องจากปฏิบัติผิดเงื่อนไขสัญญาว่าจ้างในโครงการพัฒนาอสังหาริมทรัพย์-ธุรกิจโรงแรมแห่งหนึ่ง
    จำนวน 55.5 ล้านบาท การตั้งเพิ่มสำรองค่าชดเชยความเสียหายจากคดี ฟ้องร้อง จำนวน
    11.5 ล้านบาท ในขณะที่เจ้าหนี้อื่น-กิจการที่ไม่เกี่ยวข้องกัน ลดลง จำนวน 41.2 ล้านบาท

2.  การเพิ่มขึ้นในหนี้สินเงินมัดจำรับ จำนวน 279.3 ล้านบาท
    ซึ่งส่วนใหญ่ที่เพิ่มขึ้นล้วนเป็นเงินดาวน์และเงินมัดจำค่างวดรับจากผู้จองซื้อห้องชุดในโครงการไฮด์
    สุขุมวิท ดังที่กล่าวข้างต้น

3.  การเพิ่มขึ้นในหนี้สินหมุนเวียนอื่น จำนวน 28.1 ล้านบาท ซึ่งส่วนใหญ่เป็นค่าภาษีมูลค่าเพิ่ม
    ภาษีเงินได้ฯค้างจ่าย

นอกจากนี้การเพิ่มขึ้นในหนี้สินหมุนเวียนรวมและการลดลงในหนี้สินไม่หมุนเวียนรวมด้วย
จำนวนเดียวกัน 1,733.1 ล้านบาทนั้น
เนื่องจากบริษัทได้จัดประเภทเงินกู้ยืมระยะยาวจากสถาบันการเงินตามระยะเวลาการชำระคืนที่ระบุไว้ตามเงื่อนไขข้อตกลงของสัญญาเงินกู้ยืมธนาคารดังที่กล่าวไว้ในหมายเหตุประกอบงบการเงินข้อที่
19 ของงบการเงินประจำปี 2555 สิ้นสุดวันที่ 31 ธันวาคม 2555 นี้

3. ส่วนของผู้ถือหุ้น

ณ วันที่ 31 ธันวาคม 2555 ส่วนของผู้ถือหุ้นมีจำนวน 2,352.5 ล้านบาท ลดลง 131.5 ล้านบาท
หรือลดลงร้อยละ 5.3 จาก 2,466.5 ล้านบาท ของ ณ สิ้นปี 2554
โดยส่วนใหญ่เป็นผลเนื่องจากผลประกอบการในปี 2555 ขาดทุน 416.5 ล้านบาท
ดังที่กล่าวไว้ในหัวข้อคำอธิบายผลการดำเนินงาน ในขณะที่ส่วนทุนของบริษัทฯ เพิ่มขึ้นจำนวน
284.97 ล้านบาท
เนื่องจากได้มีการขายหุ้นสามัญเพิ่มทุนที่เหลือจากการจัดสรรให้แก่ผู้ถือหุ้นเดิมของบริษัทฯจำนวน
284,974,766 บาท (จำนวน 284,974,766 หุ้น มูลค่าหุ้นละ 1 บาท)
ให้แก่นักลงทุนแบบเฉพาะเจาะจงเรียบร้อยแล้วตามมติอนุมัติของที่ประชุมคณะกรรมการบริหารของบริษัทฯครั้งที่
52/2554 เมื่อวันที่ 27 ธันวาคม 2554 ดังที่กล่าวไว้ในหัวข้อก่อนหน้านี้

4. แหล่งที่มาของเงินทุน

ในระหว่างปี 2555 แหล่งที่มาของเงินทุนที่สำคัญของบริษัทฯ
ส่วนใหญ่มาจากเงินสดสุทธิรับจากผลประกอบการและการลงทุนสินทรัพย์ถาวรในธุรกิจโรงแรม 2
แห่งจำนวนรวม 171.1 ล้านบาท เงินเพิ่มทุนจำนวน 285.0 ล้านบาท
จากการเสนอขายหุ้นสามัญที่เหลือแก่นักลงทุนแบบเฉพาะเจาะจง
เงินรับจากเงินจองและเงินมัดจำรับค่างวดจากผู้จองซื้อห้องชุดของโครงการไฮด์ สุขุมวิท
ซึ่งอยู่ระหว่างการก่อสร้างจำนวน 279.2 ล้านบาท
เงินรับจากการขายโอนห้องชุดของธุรกิจอสังหาริมทรัพย์ โครงการหัวหิน บลูลากูน
และโครงการเดอะ เทรนดี้ ที่เหลืออยู่จำนวน 29.3 ล้านบาท
และเงินรับจากเงินกู้ยืมจากสถาบันการเงินแห่งหนึ่งจำนวน 23 ล้านบาท
เงินรับชำระคืนค่าประกันความเสียหายและอื่นๆ จำนวน 15 ล้านบาท

5. การบริหารจัดการสภาพคล่อง

ในระหว่างปี 2555 แหล่งที่มาของเงินทุนดังที่กล่าวไว้ข้างต้น
ส่วนใหญ่ได้นำไปใช้เพื่อจ่ายล่วงหน้าค่าก่อสร้างของโครงการไฮด์ สุขุมวิท จำนวน 135.3 ล้านบาท
จ่ายชำระหนี้ค่าก่อสร้างอื่นๆ ที่เกี่ยวข้องอีก จำนวน 140.8 ล้านบาท
ชำระหนี้เงินคืนหนี้เงินกู้ยืมระยะยาวที่ถึงกำหนดชำระจากสถาบันการเงินจำนวน 31.9 ล้านบาท
จ่ายค่าดอกเบี้ย จำนวน 272.0 ล้านบาท
นำฝากเพิ่มเข้าบัญชีธนาคารที่มีภาระค้ำประกันและข้อจำกัดในการเบิกใช้จำนวน 6.2 ล้านบาท
ชำระคืนหนี้สินตามสัญญาเช่าการเงิน 3.4 ล้านบาท
จ่ายคืนเงินมัดจำของผู้ซื้อห้องชุดที่ได้ขอยกเลิกสัญญาซื้อขายและคืนห้องชุดแก่บริษัทฯ จำนวน 21.1
ล้านบาท และส่วนที่เหลือสำหรับเพื่อวัตถุประสงค์ต่างๆ อันได้แก่ ใช้เป็นเงินทุนหมุนเวียน
รายจ่ายสำนักงาน ลงทุนสินทรัพย์และต้นทุนโครงการและอื่นๆ ตามลำดับ